Grand Prix internacional d'Halterofília Ciutat de Gandia 2021
22 setembre 2021

## Grand Prix internacional d'Halterofília Ciutat de Gandia 202122 setembre 2021Última actualització: 22 setembre 2021

![](../gestion/img/3ed98825dbd08ee2866a87ba1e035ecc1537bbdace4f3f63c13254d2dc99eef9.jpg)  
  

**La regidora d’Esports, Lydia Morant,** acompanyada de **l’entrenadora de l’AC Halterofília Gandia, Yolanda Aparici,** ha presentat aquest matí el Grand Prix Internacional Ciutat de Gandia 2021, que es desenvoluparà els dies 24 i 25 de setembre al Pavelló d’Halterofília de la ciutat.

Hi participen 80 esportistes, 17 locals, de 7 clubs valencians (Gandia, Tavernes, Sant Vicent del Raspeig, Alacant, Alzira, València i Cabanyal); 5 d’altres territoris (2 de Madrid, 1 de Múrcia, les Illes i Astúries). A més, la presència internacional enguany, a causa de la pandèmia, només estarà formada per 2 equips portuguesos.  

El divendres 24 de setembre hi haurà dues tandes a partir de les 17 h, en la qual participaran les esportistes valencianes en diferents categories. Dissabte hi haurà 3 tandes al matí (a partir de les 9 h) i 3 a la vesprada (16.00 h), amb la presència dels equips d’altres autonomies i internacionals.

_“Cal agrair a l’AC Halterofília Gandia l’esforç organitzatiu d’aquest esdeveniment internacional a la nostra ciutat, que sempre és important, no només des del punt de vista esportiu, sinó turístic, perquè atrau moltes persones que pernocten i consumeixen a Gandia”,_ ha destacat Morant.

[Twittear](https://twitter.com/share)